
DISPUTATIO  MEDICA 


INAUGURA  LIS 

I 

DE 


FEBRE  HECTICA. 


PRJEFANDA. 


Inter  omnia  valetudinis  adversae  genera,  quae 
gentem  humanam  torquere  solent,  haud  ulla  me¬ 
dicorum  ingenia,  ab  antiquissimis  usque  ad  hodi¬ 
erna  tempora,  saepius  exercuere  aut  fefellere,  quam 
isti  morbi  multiplices,  Febres  nominari  soliti.  Ne¬ 
mo,  artis  Apollinaris  paulo  scientior,  ignorat,  ha¬ 
rum  omnium  sedes,  causas  continentes,  et  natu¬ 
ram,  tenebris  hucusque  velari ;  neque  id  vitio  me¬ 
dicis  ipsis  vertendum  esse ;  at  potius  huic  argu¬ 
mento,  ipsi  perdifficili,  tribuendum  esse.  Febres 

nunquam  et  nusquam  defuere :  quippe  quas  causae 
semper  et  ubique  praesentes  alere  et  diffundere  vi¬ 
dentur  :  quo  fit,  ut,  secus  atque  alii  quidam  mor¬ 
bi,  gentes  fere  omnes,  barbaras  atque  excultas,  pa¬ 
riter  aggredi  consueverint.  Quod  cum  ita  se  ha¬ 
beat,  satis  patet,  cur  medici  vetustiores,  Graeci  et 
Latini,  maxime  Hippocrates,  Celsus  et  Are- 
t^:us,  lucidissime  de  febribus  scripserint ;  adeo  ut 
vix  quivis  ex  recentioribus  vel  hodiernis  in  hoc 
genere  iis  antecelluerit.  Non  igitur  aut  scribendi 
cupiditate  adductus,  aut  novi  me  aliquid  prolatu¬ 
rum  esse  professus,  pauca  de  Febre  Hectica  lite¬ 
ris  mandare  statui.  Operae  tamen  pretium  duxi, 
quaeque  cognitu  dignissima,  huc  attinentia,  sive 
quae,  libris  perlectis,  sive  quae  in  aegris  curandis 
versatus,  didicerim,  quam  brevissimo  sermone  pro¬ 
ponere. 

Cullenus  febrem  Hecticam  ad  classem  “  Py- 
REXiiE ordinemque  “  Febres”  relatam,  sic  defi¬ 
nivit  :  “  Febris  quotidie  revertens  ;  accessionibus 
meridianis  et  vespertinis  ;  remissione,  rarius  apy- 
rexia,  matutina ;  plerumque  sudoribus  nocturnis, 
et  urina  sedimentum  furfuraceo-lateritium  depo¬ 
nente.” 

Haud  equidem  difficile  est  intelligere  ordina- 

tionem  Cullenianam  parum  convenire ;  neque  vero 
dictu  est  facile,  quaenam  pars  nosologice  ejusdem 
auctoris  melius  hanc  febrem  accipere  potuisset. 
Vix  recte  cum  eaeteris  febribus  consociatur  ;  siqui¬ 
dem  fere  semper  aliis  morbis  prius  illatis  accedit, 
praeter  alia  et  gravissima  ejus  propria  mox  enar¬ 
randa. 

Haecce  definitio  morbo  proposito  apta  esse  no¬ 
bis  videtur :  “  Febris  remittens,  cui  sunt  binae 
accessiones  quotidie  ;  meridiana  levior,  vespertina 
gravior :  haec  vero  sudore  nocturno  finitur,  urina 
simul  copiosa  et  crassa,  ex  qua  rufum  decidit ;  se¬ 
cutura  remissione  matutina.”  Sequitur,  ut  haecce 
praefatus,  Febris  Hecticce  signa  proferam. 


DE  SIGNIS. 

Febris  Hecticce  accessiones  febris  intermitten¬ 
tis  proprias  admodum  simulant.  Saepissime  ei¬ 
dem  legi,  quod  ad  tempora,  parent,  cui  accessiones 
febris  quotidianae :  modo  Tertianae  accessiones  imi¬ 
tantur.  Febris  hecticce  cum  Intermittente  com¬ 
mune  est,  accessionem  tripartitam  esse ;  nimirum, 
ex  horrore,  ardore  et  sudore  constare ;  adeo  ut  ne- 

mo,  unica  perspecta  accessione,  naturam  propriam 
suique  similem  hujus  febris  videre  aut  cognoscere 
possit.  Ipsam  vero  accessionem  oratione  clara  et 
accurata  depingere  difficile  est ;  quippe  quae  aliis 
alia  esse  potest.  Nec  solummodo  interest,  quod 
modo  gravior,  modo  levior  contingit ;  verum  etiam, 
quod  tempora  saepe  mutantur ;  nec  semper  limite 
certo  aut  indicantur  accessiones  ipsae,  aut  invicem 
disjunguntur  singulae  partes,  e  quibus  conficitur. 
In  animo  est,  tamen,  signa  hujus  febris  usitatiora 
fuse  depingere :  deinde  ista  abnormia,  quae  sibi 
subinde  praeferat,  paucis  enarrare.  Accessio  me¬ 
ridiana,  uti  jam  memoravi,  levissima  est ;  duas  vel 
tres  horas  trahere  solet,  hora  quarta  vel  quinta 
post  meridiem  decessura.  Remissio  vero  ista  bre¬ 
vissima  est,  bihorio,  citiusve  in  accessionem  ves¬ 
pertinam  abitura.  Quam,  quoniam  altera  multo 
acerbior  est,  aliquanto  fusius  describere  conabor. 
Jam  notavi  accessionem  haecce  tria  complecti,  sci¬ 
licet,  horrorem,  ardorem,  atque  sudorem :  de  qui¬ 
bus  nunc  disserendum. 

De  Horrore. — Ineunte  accessione,  praesertim 
vespertina,  quae  longe  acerbior  est,  membra  omnia 
inhorrescunt:  Summa  cutis  ubique  corporis  ex¬ 
pallescit,  atque  collapsa  et  anserina  aret :  quine- 

tiam,  praeter  modum  calet,  etsi  homo  sibi  frigere 
videatur.  V ultus  admodum  pallet :  vires  perquam 
solvuntur ;  nec  simul  animus  contristari  solet.  Se¬ 
cernenda  et  excernenda  parum  secernuntur  et  ex¬ 
cernuntur  ;  aeger  sitit :  lingua  vero  non,  uti  aliis 
febribus  urgentibus,  sordet.  Illud  quoque  notatu 
dignum  existimo,  actionem  ventriculi  quam  mi¬ 
nime  inter  horrorem  turbari ;  vomitum  scilicet 
fere  deesse.  Alvus  tarda  esse  consuevit.  Arte¬ 
riae  aequo  crebrius  et  exilius  moventur. 

De  Ardore. — Simul  atque  horror  spatium 
temporis  incertum  traxerit,  tandem  sensus  ardoris 
quaesitissimi  membra  omnia  percurrit.  Non  so¬ 
lum  instrumentum  Fahrenheitanum  admotum, 
cutem  incalescere  ultra  debitum  denunciat;  ve- 
runtamen  quoque  homo  se  exardere  queritur : 
manus  atque  pedes  summo  quasi  uruntur  calore. 
Vultus  rubore  saturrimo  et  laetissimo  floret;  adeo 
ut  mulieres  nunc  pulcherrimae  et  venustissimae 
esse  videantur :  imo  vero  macilentis  et  perituris, 
quibus,  inter  horrorem,  accessioneve  finita,  vul¬ 
tus  pallet  et  extenuatur,  genae,  febre  jam  exar¬ 
dente,  mediae  maculam  quasi  exiguam  ruberrimam 
candore  circumfusam  exhibeant.  Mens  inter  haec 
parum  turbatur,  fere  serena  aut  hilaris.  Suppri- 

mi  perstant  secernenda  et  excernenda ;  alvus  tar¬ 
dior  est :  urina  redditur  parca  atque  rufa.  Arte¬ 
riae  saliunt  citius  quam  fert  natura :  Spiritus  tra- 

%  ••  v 

hitur  et  emittitur  justo  crebrius.  Nunc,  haud 
secus  atque  antea,  ventriculus  officio  rite  perfun- 

j 

gitur. 

De  Sudore. — Horis  fere  duabus  post  mediam 
noctem  exactis,  ardor  in  sudorem  desinere  coepit, 
Sudor  erumpere  solet  initio  circa  frontem  atque 
cervicem :  deinde  sensim  reliquas  partes  summae 
cutis  madefacit ;  usque  ad  Auroram  ineuntem  ma¬ 
ceraturus.  Sudori  accedit  urina  multa,  crassa,  ex 
qua  subsidit  quasi  furfur  rufus. 

Memoria  dignum  judico,  sudorem  nequaquam 
criticum  esse  aut  salutarem :  nec  incitationem  fe¬ 
bris  propriam  penitus  conquiescere :  quo  fit  ut  me¬ 
dicis  Febrem  H edicam  inter  Demittentes  recen¬ 
sere  placuerit.  Vomitus  porro,  si  invadit,  acces¬ 
sioni  decessurae  supervenire  consuevit.  Motus 
cordis  et  arteriarum,  vel  inter  remissionem,  haud 
multum  sedatur,  fere  semper  citior  quam  integra 
valetudine. 

Jam  retuli,  huic  febri  tempora  contingere  in¬ 
certa  ;  raro  profecto  accessiones  iisdem  horis  am¬ 
plius  ter  quaterve  redeunt.  Demum,  si  causa 

ejus  genitrix  gravior  sit,  indies  vires  magis  pro¬ 
sterni  coeperunt :  sudoremque  abeuntem  indies  ex¬ 
cipit  alvi  fluxus :  quibus  vicissim  quotidie  illatis 
aeger  colliquefactus  serius  ocyus  absumitur. 


DE  ABNORMIBUS ,  FEBRIS  IIECTICJE  PROPRIIS. 

Signa  supra  tradita  Febrem  Hecticam  quaesi¬ 
tissimam  et  pessimam  depingunt ;  qualis  nimirum 
j Phthisi?!  Pulmonalem ,  Morbum  Coxarum,  Ab¬ 
scessum  Psoanum ,  aliosque  graves  morbos  inte¬ 
riorum  partium  comitatur. 

Non  solum  accessiones  certa  lege  temporis  ca¬ 
rent  (quod  supra  memini),  sed  etiam  ipsse  inter¬ 
dum  obscurae  sunt.  Inter  principia,  tantulae  tam- 
que  leves  esse  solent,  eoque  insidiantur,  ut  medi¬ 
cum,  vel  peritum,  vix  non  lateant ;  imo  vero,  non 
prius  clare  innotescant,  quam  penitus  valetudi¬ 
nem  fregerint.  Interdum  equidem  Febris  Hectica 
adeo  usque  se  celat,  ut  non,  nisi  corpore  paululum 
tabescente,  arteriis  aliquantum  concitatis,  et  cute 
incalente  post  cibum  ingestum,  aliquamdiu  insig¬ 
niatur. 

Quinetiam,  non  perpetuum  est,  ut  accessiones 

triplicem  istam  speciem  jam  descriptam  sibi  in¬ 
duant.  Ardor  non  semper  horrori  supervenit : 
subinde  sane  ardor  non  in  sudorem,  at  in  horro¬ 
rem  recidivum  abit  (quod  hujus  febris  proprium 
conjicio) :  nec  urinas  lex  certa  imperat ;  quas,  quam¬ 
vis,  accessione  abitura,  copiosa  et  crassior  saspius 
excernitur,  atque  parca  et  pellucida  inter  ardores, 

1  sf 

aliquando  tamen,  inter  remissiones,  pellucet ;  fe¬ 
breque  ardente,  nubila  crassescit. 

Denique,  uti  Febris  Uectica  quamplurima  ab¬ 
normia  secum  interdum  affert,  ita  quoque  gradu, 
id  est,  vi,  quam  maxime  variat.  Nemo,  vel  artis 
medicas  parum  doctus,  nescire  potest,  quantum  haec 
febris  Phthisi  Pulmonali  oriunda  eidem  abscessu 

genitas,  habitu  corporis  bono  distet.  Illa  scilicet 

•  -  \ 

infelicem  sudoribus  alvique  fluxu  gravissimis  ex¬ 
tenuat  ;  hasc  contra  corpore  vicissim  inhorrescente 
aut  exardente  unice  denuntiatur. 

Inquisitu  dignissimum  est,  cur  febris  proposi¬ 
ta  facie  tam  varia  multiplicique  instruatur.  Hoc 
causas  duplici  potissimum  tribuendum  esse  opinor ; 
imprimis,  febris  hcctica  aliis  alia  est,  pro  genere 
vario  adversas  valetudinis  ejus  nutricis  et  paren¬ 
tis  ;  deinde,  pro  corporis  indole,  aetate,  et  aliis  isti- 
usmodi,  mox  considerandis. 

Multas  proprietates  Febrem  Hecticam  insigni- 
unt,  et  ab  omnibus  aliis  febrium  generibus  discer¬ 
nunt.  Imprimis,  et  praesertim,  memorabile  est, 
febrem,  de  qua  agimus,  fere  semper  morbo  cujus- 
vis  partium  interiorum  praegresso  enasci  et  ali ; 
caeteras  autem  febres,  uti  intermittentes  et  ty¬ 
phum,  citra  aliud  malum  antecedens,  miasmate , 
vel  contagio ,  aliisve  noxis  exteris  admotis,  exci¬ 
tari.  Haud  profecto  ignoro,  nonnullos,  maxime- 
que  Professorem  eximium  medicinae practicce  Edi- 
nensem,  hanc  febrem  subinde  Idiopathicam  esse 
opinari.  Qui  recte  an  secus  de  hac  re  judicave¬ 
rint,  illud  certe  convenit,  multo  frequentissime 
Febrem  Hecticam  quodam  morbo  prius  exorto, 
veluti  radice,  proficisei. 

Febris  Hectica  porro  Intermittenti  eo  distat, 
quod  accessiones  binas  quotidie  sibi  praeferre  so¬ 
leat:  Intermittenti  contra  evenit  unica  accessio 
intra  horas  xxiv;  nec  semper  quotidie.  Lege 
quoque  certa  temporis  accessiones  hujus  reguntur, 
qua  altera  vacat.  Febris  Hcjcticoe  est  (cui  sane 

rei  potissimum  insistendum  opinor)  quam  levis- 

sime  actiones  cerebri  et  ventriculi  perturbare ;  In¬ 
termittentis  autem,  haud  secus  atque  aliarum  fe¬ 
brium,  officia  horum  viscerum  insigniter  sedare 
vel  impedire.  Hinc  Febre  Hectica  correptus 
raro  delirat,  cibosve  fastidit,  aut  ingestos  evomit. 
Huc  accedit,  mentem  hilarem  et  serenam  spe  sa¬ 
lutis  futurae,  vel  fato  jam  propinquo,  persaepe  fo¬ 
veri.  Lingua  et  fauces,  aliis  febribus  torquenti¬ 
bus,  arent,  sordeque  fusca  aut  candida  obducun¬ 
tur  ;  Hectica  vero  implicatis,  fere  nitent,  et  prae¬ 
ter  solitum  rubent.  Praeter  haec,  ejusdem  propri¬ 
um  est,  manus  et  pedes  ardore  maximo  quasi  ex¬ 
uri,  maculamque  roseam  genas  medias  exornare. 
Jam  retuli  sudorem  Ilecticum  nequaquam  criti¬ 
cum  aut  judicatorium,  esse,  quippe,  quo  profuso* 
nulla  malorum  leniantur.  iEgrum  colliquefacere 
dicitur,  eo  quod  vires  perquam  resolutas  arguit, 
easdemque  magis  indies  labefacit. 

Haec,  ni  fallor,  satis  superque  vetant,  quo  mi¬ 
nus  vel  inexpertus  febrem  intermittentem  pro 
hectica ,  vel  hanc  pro  illa,  habere  possit ;  et  clare 
edocent,  febrem  propositam  legibus  parere,  iis* 
quae  caeteris  moderantur,  penitus  alienas. 

DE  CAUSIS  ABDITIS. 

Febris  Hectica  t  uti  supra  memini,  aliis  alia 
contingit,  varia  et  multiplex ;  sicut  a  quibusdam 
mitissima  membris  invicem  modo  horrentibus, 
modo  ultra  debitum  incalescentibus,  unice  praedi¬ 
cetur:  nonnullos  contra  omnibus  notis  jam  tradi¬ 
tis  affligat,  denuoque  sudoribus  et  alvo  fusa  tabe¬ 
faciat.  Quae  vero  de  causis  dicturus  sum,  praeser¬ 
tim  ad  hanc  graviorem  febrem  pertinebunt. 

Corpus  debile,  mobile,  et  praeter  modum  irri¬ 
tabile,  potissimum  Febri  Hecticce  subeundae  ap¬ 
tum  esse  videtur :  id  est,  debilitas  et  generis  ner¬ 
vosi  mobilitas  nimia,  inter  causas  ejus  abditas  sunt 
habendae.  Quaecunque  scilicet  causae  huic  febri 
excitandae  sint  habiles,  non  nisi  corpori  jam  debi¬ 
liori  et  mobiliori  illatae,  eandem,  gravem  et  signis 
pessimis  instructam,  ciere  poterunt.  Quamvis 
Febris  Hectica  saepenumero  Struma  imbutos, 
indoleque  sanguinea  praeditos,  aggreditur,  (qua¬ 
les  fere  sunt  Phthisi  Pulmonali ,  Abscessu Psoano9 
morboque  Coxario  implicati),  non  illico  judicare 
licet,  habitum  strumosum  et  sanguineum  neces¬ 
sarium  esse ;  aut,  citra  hunc,  febrem  propositam 

accendi  non  posse :  notissimum  est  enim,  Carci¬ 
noma  et  alia  mala,  quae  corporis  indoles  Strumosae 
omnino  dispar  comitatur,  F ebrem  Hecticam  max¬ 
ime  terrentem  et  acerrimam  movere.  Judicare 
igitur  licet,  corpus  Scropliula  inquinatum  huic 
febri  favere ;  solummodo  quod  ei  fere  contingunt 
ista  infirmitas  et  generis  nervosi  mobilitas,  quas 
praecipue  hominem  Febri  Iiecticve  accipiendae  ap¬ 
tare  posuimus. 


DE  CAUSIS  EXCITANTIBUS. 

Jam  diu  medici  sibi  persuaserunt,  pus  absorp¬ 
tum,  et  cum  humoribus  circumeuntibus  mistum, 
unice  Febrem  Hecticam  movere.  Unde  nata  sit 
haec  opinio,  intellectu  haud  est  difficile :  optime 
scilicet  innotuit,  longe  plurimos  eorum  morborum, 
qui  Febrem  Hecticam  pariunt,  in  aliqua  parte 
exulcerata,  certeve  suppurante,  contineri :  quales 
sunt,  Phthisis  Pulmonalis ,  Emjpyema ,  Abscessus 
Psoanus,  et  qui  sunt  istiusmodi.  Errasse  vero, 
qui  ita  sentiunt,  hinc,  ni  fallor,  clare  patet :  quod 
saepenumero  abscessus,  citra  hanc  febrem  inde  ge¬ 
nitam,  nascuntur :  quod  bubones  atque  alia  tubera 

suppurantia,  pessimique  generis,  haud  raro  sua 
sponte  evanuere,  resorpto  pure,  haud  ullo  simul 
Febris  Hecticce  indicio  prodeunte. 

Quinetiam,  usu  docemur,  Febrem  Hecticam 
plura  morborum  genera,  suppurationis  vel  exulce- 

,  jr  f  .  \  :  f  "1 

rationis  prorsus  vacua,  stipare.  Haud  profecto 
nescio,  multos  auctores,  vel  spectatissimos,  inter 

^  ^  y  -  —  3  ¥  9 

quos  *  Thomsonus  recensendus  est,  de  hac  re 
dubitare.  Quicunque  tamen  Diabete  Mellito , 
Scorbuto ,  Dyspepsia ,  verminatione ,  aliisque 
morbis  quibusdam,  posthac  memorandis,  aegrotis 
interesse  consuerit,  eum  latere  non  potest.  Febrem 
Hecticam  eos  persaepe  macerare,  pure  nullubi  cor¬ 
poris  facto.  Hisce  omnibus  perpensis,  conjicio,  im¬ 
primis,  nullam  causam  huic  febri  arcessendae  parem 
esse,  nisi  corpori  jam  parato,  vel  proclivi,  id  est, 
infirmo  et  praeter  naturam  mobili,  admoveatur : 
deinde,  complures  alias  causas,  praeter  pus  absorp¬ 
tum,  dummodo  corpori  opportuno  adhibeantur, 
eandem  progignere  posse. 

Proximum  est,  ut  paucis  causas  excitantes  ex¬ 
ponere  nitar.  Hae  vero  triplicis  esse  generis  vi¬ 
dentur:  scilicet,  l 

*  Vide  Thomson  on  Inflammation,  p.  326. 

I.  Pus,  aliusve  humor  acer,  abscessu,  ulcere  ve 
ortum,  per  vasa  absorbentia  in  sanguinem  dela¬ 
tum. 

II.  Sanguis  ipse,  caeterique  succi  interiores  ab 
eo  secreti,  acriores  aut  vitiosi ;  citra  abscessum  vel 
ulcus. 

III.  Acria  alimenti  meatui  inhaerentia. 

De  quarum  causarum  singulis  quam  brevissime 
agere  in  animo  est. 

'  ’  '  X 

1.  Quamvis  supra  dixi,  pus,  aliumve  humorem, 
ulcere  oriundum,  per  vasa  lymphatica  absorberi ; 
minime  me  latet,  experimenta  varia  nuper  insti¬ 
tuta  edocere,  venas  potius  quam  vasa  Lympha¬ 
tica  humores  vitiosos  et  aliena  plurima  iis  ineun- 
bus  oblata  resorbere.  De  hac  tamen  quaestione, 
haud  sane  ad  argumentum  propositum  attinente, 

non  hic  disputare  consilium  est.  Illud  intelligi 

* 

volo,  latices  corruptos  ulceribus  enatos  ad  sangui¬ 
nem  delatos,  et  cum  eo  circumfluente  mistos,  (quo 
itinere  cunque  huc  perveniant),  omnium  noxarum 
Febris  Hecticce  excitantium  longe  creberrimam 
esse.  Hujus  vero  causae  exemplo  luculentissimo 
extat  Phthisis  Pulmonalis :  convenit  enim,  pul¬ 
monem  hoc  exitioso  malo  extenuatis  exulcerari ; 

pusque  malum  inde  profectum,  cum  humoribus* 
circumeuntibus  sociatum,  Febrem  Hccticam  ar¬ 
cessere.  Ex  morbis  hac  febre  stipatis,  qui  eam. 
eodem  modo  pariunt,  praecipui  atque  memoratu 
dignissimi  sunt.  Abscessus  Psoanus,  morbus 
coxarius ,  Hydrarthus ,  Scropliula  mesenteri¬ 
ca ,  glandium  exulceratione  finita ;  Vomica ;  Em¬ 
pyema  ;  carcinoma  alicubi  corporis ;  atque  absces¬ 
sus  vel  ulcus  cujusvis  partium  interiorum.  Su¬ 
pra  edocuimus,  non  perpetuum  esse,  ut  abscessus 
Febrem  J Pedicam  moliatur :  neque  latet  ratio. 
Opus  est  scilicet  corpore  admodum  mobili,  debi¬ 
li  et  irritabili,  quo  causa  aliqua  vel  gravissima 
hanc  febrem  moliatur.  Unde  efficitur,  abscessus 
validis  et  indole  corporis  sana  donatis,  persaepe 
evenire,  aut  citra  Febrem  Hecticam ,  aut  eadem 
quam  mitissima  accensa. 

2.  Quod  ad  sanguinem  et  reliquos  humorum 
mutatos,  id  est,  acriores  quam  fert  natura,  et  cor¬ 
ruptos  ;  vix  inficias  est  eundum,  F ebrem  Hecti¬ 
cam  exinde  persaepe  exoriri.  Etiamsi  vetus  ista 
Pathologia  Humorum  funditus  jam  diu  ruerit,  nec 
injuria ;  non  illico  tamen  Hoffmanno  et  Cul- 
leno  assentimur,  professis  humores  nunquam  vi- 

tiari,  omnigenamque  valetudinem  adversam  ad  ge¬ 
nus  nervosum  viresque  motrices,  incitatas,  seda¬ 
tas,  vel  abnormes,  esse  relegandam.  Hi  clari  viri, 
erroribus  et  maculis  vetustae  Pathologice  percep¬ 
tis,  ex  altera  parte  errasse  videntur;  veluti  qui 
“  incidit  in  Scyllam,  cupiens  vitare  Charybdin.” 
Quamvis  igitur  antiqua  ista  disciplina,  quae  ar¬ 
tem  medicam  mille  fere  annos  quasi  compedibus 
vinxit,  jure  optimo  ablegatur;  experimentis  ta¬ 
men  confisi,  credimus  sanguinem,  permultis  mor- 
bis  urgentibus,  alium  esse  atque  valetudine  inte¬ 
gra.  Exemplis  sint  Diabetes  mellitus  atque 
Scorbutus .  Sanguis  illo  laborantibus  detractus 
tarde  aegreque  putrescere  solet;  accepimus  sane 
eundem  citra  putredinem  tres  menses  conservari 
posse;  frequenter  porro  vix  sua  sponte  concres¬ 
cere  ;  et  subinde  serum  opacum  lacteumque  exhi¬ 
bere.  Reliquos  vero  humorum,  eodem  modo  tor¬ 
quente,  vitiosos  esse  docent,  aeger  cibi  edacior,  ob 
succum  nempe  ventriculi  acriorem;  atque  odor, 
quali  acetum  nares  afficit,  e  cute  evolutus.  Quum 
equidem  e  sanguine,  quasi  radice,  caeteri  succi 
proficiscuntur,  haud  secus  atque  solidae  partes ; 
illo  mutato,  hi  quoque  mutentur,  necesse  est. 
Quoniam  igitur  Diabetici  demum  Febre  Hectica 

uri  et  extenuavi  consuerunt,  nec  pure  alicubi  fac¬ 
to,  nec  aliqua  parte  suppurante  aut  exulcerata ; 
autumare  licet,  causae  eam  jam  expositae  deberi, 
id  est,  humoribus  circumeuntibus  mutatis.  Quod 
si  penitus  hanc  rem  animo  volvimus,  causam  nunc 
traditam  quam  minime  alteri,  scilicet,  humori  ab 
ulcere  orto  resorpto,  distare,  satis  patebit.  Pus 
enim  aliusve  latex  ulceris  proprius,  eo  Febrem 
Hecticam  accendit,  quod  resorbetur ;  id  est,  quod 
humores  circumfluentes  polluit,  ideoque  mutat. 

Si  quis  objiciat,  Diabeticos  interdum,  malis 
jam  inveterascentibus,  in  Phthisin  Pulmonalem 
incidere  tuberculosam ;  respondeo,  eosdem  Febre 
Hectica  torqueri  solitos  esse,  Phthisis  super¬ 
veniat  necne.  Quod  ad  Scorbutum  attinet,  con¬ 
fiteor  sane  hunc  morbum  saepe  ulcera  mali  moris 
progignere :  quae  sine  dubio,  si  adsunt,  operae  mul¬ 
tum  conferunt  ad  Febrem  Hecticam  arcessen¬ 
dam.  Meminisse  simul  juvat,  sanguinem  jam 
corruptum,  et  in  cavernas  telae  reticulatae  profu¬ 
sum,  causam  esse  ulcerum  genitricem :  nec  raro 
Febrem  Hecticam ,  sine  ullis  ulceribus,  Scorbuto 
implicatos  tabefacere.  Denique,  uti  paucis  ab¬ 
solvam,  nullus  dubito,  jam  dictis  in  mente  habi¬ 
tis,  quin  Diabetes  Mellitus ,  Scorbutus ,  aliique 

morbi  cum  habitu  malo  corporis  quadam  necessi¬ 
tudine  sociati.  Febrem  Hecticam ,  humoribus  pol¬ 
luendis,  moveant. 

.  .  .1 

3.  Praeter  noxas  excitantes  jam  expositas,  scire 
licet  varia  irritamenta,  alimenti  meatui  inhaeren¬ 
tia,  Febris  Hecticce  progignendae  esse  potentia. 
Haec  vero  sunt,  vermes  intestino  inclusi ;  cibus 
male  concoctus,  ideoque  fermentescens  et  acrior 
factus  ;  alvi  tarditas ;  acor  ;  et  quae  sunt  hujusmo¬ 
di.  Ni  igitur  erravi,  hisce  causis  prolatis,  con¬ 
stat  non  opus  esse  sanguine  inquinato,  quo  Fe¬ 
bris  Hectica  nascatur :  quaedam  enim  ex  irrita¬ 
mentis  jam  relatis,  veluti  vermes,  resorberi  plane 
nequeunt.  Nemo  tamen  admirabitur,  quod  hae 
causae  Febrem  Hecticam  concitare  valeant;  si 
imperium  illud  perinsigne  in  animo  habet,  quo 
alimenti  canalis  caeteras  corporis  partes  modera¬ 
tur  et  gubernat.  Quis  medicorum  ignorat.  Dys¬ 
pepsiam  genus  nervosum  eo  perturbare,  ut  per¬ 
saepe  signa  maxime  terrentia  facessat,  qualia  sunt 
animae  defectio,  cordis  palpitatio,  metus  instantis 
mortis,  artus  gelidi  et  madidi ;  pupillae  subinde 
non  luce  coarctatae,  caligo,  muscae  volitantes,  Stra¬ 
bismus  ;  et  alia  istiusmodi  ?  Neque  minus  con- 

stat,  alvi  pigritiam,  vermesque,  frequenter  eadem, 
vel  similia  mala,  arcessere.  Quae  cum  ita  se  ha¬ 
beant,  intellectu  non  erit  difficile,  Febrem  Hecti- 
cam  actione  ventriculi  et  intestini  turbata  vel  ab¬ 
normi  niti  posse.  Quis  equidem  nescit,  Dyspep- 
ticis,  cibo  jam  absumpto,  genas  saepe  rubore  vivi¬ 
do  florere  et  ardere,  manusque  et  pedes  praeter  na¬ 
turam  incalere;  sudoribus  nocturnis  secuturis? 
Simili  ratione  verminatio  permultos  Febre  Hec- 
tica  multavit,  citra  exulcerationem,  abscessum,  vel 
pus  intra  intestinum  secretum.  Usu  porro  doce¬ 
mur,  alvum  pigriorem  atque  stercore  acri,  abave 
sorde,  onustam,  haud  raro  leviores  saltem  hujus 
febris  notas  moliri ;  scilicet  genas  vesperi  rutilas, 
manusque  atque  pedes  aridos  atque  ardore  quasi 
exustos. 

Denique,  judicare  licet,  non  esse  audiendos, 
qui  praedicant,  Febrem  Hecticam  pure  resorpto 
semper  et  unice  enasci.  Non  solum  enim  absces¬ 
sus  et  ulcera  interdum,  deficiente  hac  febre,  gig¬ 
nuntur  et  sanescunt ;  verun tamen  quoque,  illis 
deficientibus,  Febris  Hectica  interdum  accendi 
comperta  est.  Quibus  perpensis,  conjicere  opor¬ 
tet,  indole  corporis  propria  opus  esse,  qua  aliqua 
noxa  hanc  febrem  movere  possit ;  id  est,  corpore 

debiliori  et  mobiliori,  uti  jam  edocuimus :  plura 
irritamenta,  praeter  pus  absorptum,  corpori  istius- 
modi  illata,  hanc  inductura  esse  febrem :  vix  ul- 
lam  vero  harum  noxarum  corpus  non  opportunum, 
scilicet,  habitu  valido  et  sano  instructum,  eadem 
affligere  posse. 

Quidam  Febrem  Hecticam  aliquando  Idiopa- 
tliicam  esse  credunt :  qui  recte  an  secus  judicent, 
meum  dicere  non  est.  Quoties  alvus  pigra,  vel 
quodvis  acre  intestino  inclusum,  causae  est  geni¬ 
trici,  urgente  nullo  alio  morbo,  Febris  Hectica 
haud  perperam,  ni  fallor,  Idiopathica  vocatur. 


DE  CURATIONE . 

Duo  consilia  exequenda  medicum  dirigere  opor¬ 
tet  :  haec  vero  sunt, 

I.  Morbum,  unde  Febris  Hectica  nascitur,  de¬ 
bellare. 

II.  Ipsius  signa,  quantum  fieri  possit,  lenire. 

1.  Lugentes  confitemur  plerosque  eorum  mor¬ 
borum,  qui  Febrem  Hecticam  pariunt,  et  alunt, 
medicabiles  non  esse.  Quos  inter,  utpote  causas 

ejus  creberrimas,  potissimum  recensendi  sunt 
Phthisis  Pulmonalis ,  Carcinoma ,  Abscessus 
Psoanus  atque  Morbus  Coxarius.  Satis  autem 
constat,  causa  immota,  febrem  ipsam  vix  esse  tol¬ 
lendam.  Siquidem  Febris  Hectica,  quas  Phthi - 
sin  comitatur,  multo  crebrius,  quam  aliunde  ge¬ 
nita,  apud  medicos  Britannicos  curatur,  simulque 
gravissimis  notis  insignitur ;  de  ejus  curatione  po¬ 
tissimum  agere  consilium  est.  Phthisis  Pulmo¬ 
nalis ,  jam  confirmata,  radicitus  summoveri  auxilio 
medicinae  nequit.  Quo  pacto  enim  sanescere  po¬ 
test  ulcus,  motu  assiduo  et  aere  continenter  inter 
inspirandum  accepto  exasperatum  ?  Notas  igitur 
Febris  Hecticce  consopire,  illud  pene  unicum 
penes  est  medicum. 

2.  Febre  intermittente  urgente,  medici  consue¬ 
runt  accessiones  quam  celerrime  ad  finem  perdu¬ 
cere  :  id  est,  sudorem  quam  maxime  celerare.  Cum 
vero  sudores  hectici  nequaquam  critici  sunt,  nun¬ 
quam  aegrum  aerumnis  expediunt ;  at  contra  vehe¬ 
menter  extenuant  atque  infirmant,  summa  ope 
praecavendi  sunt  et  arcendi.  Cibi  calefacturi,  ve- 
luti  carnes  conditae,  et  potus  meri,  fugi  debent ; 
quod  si  genus  vitae  praegressum  haec  incitamenta 

prorsus  subduci  non  sinit,  quam  cautissima  manu 
concedenda  sunt.  Nec  vero  affirmare  volo,  Phthi- 

t 

si  inveterata  tabescentem  victu  pertenui  maceran¬ 
dum  esse :  cibus  blandus  et  simul  opimus  dandus 
erit ;  qualis  facilis  sit  concoctu,  alendo  aptus,  nec 
simul  cor  et  arterias  praeter  debitum  stimulet,  aut 
aegrum  calefaciat :  nimirum  ex  lacte,  carnibusque 
assis  vel  elixis  confectus,  egelidisque  iisdem  sump¬ 
tis.  Siquidem  medici  opinantur,  pus  absorptum 
Phthisi  Pulmonali  aegrotantibus  Febrem  Hec - 
ticam  arcessere  et  nutrire ;  permagni  interest,  ut 
idem  expuatur.  Medicamenta  igitur,  quae  spu^ 
tum  moveant,  ministrari  debent :  qualia  sunt  De¬ 
mulcentia ,  radix  Scillae  maritimae ,  et  alia  notis¬ 
sima. 

Ardore  jam  praesente,  perflatu  opus  erit ;  nisi 
profecto  coelum  pruinosum  vetat.  Praestat  tem¬ 
peries  media ;  quae  gradu  circiter  lvt0  vel  lxmo  in¬ 
strumenti  Farenheitani  denuntietur.  Cubandum 
est  in  conclavi  spatioso,  quod  perflatum  aestivum, 
solemque  hibernum  accipiat. 

Prae  omnibus  vero,  sudores,  alvique  fluxus,  qui 
vicissim  plectere,  viresque  citissime  et  vehementer 
labefactare  consuerunt,  cohibendi  sunt.  Sudor 
acidis  et  aliis  refrigeraturis  cedet :  Acidum  Sui - 

phuricum  dilutum  usitatissimum  est.  Nosse 
juvat,  ea,  quae  sudores  fugant,  alvi  fluxum  inten¬ 
dere  :  quae  alvum  compescunt,  sudores  augere : 
non  quod  Acidum  Sulphuricum  alvi  solvendae 
facultate  pollet ;  nec  quod  remedia,  quae  alvi  flux¬ 
um  reprimunt,  sudoris  excitandi  sunt  potentia 
per  se :  sed  quod  altero  horum  malorum  sublato 
vel  imminuto,  alterum  sua  sponte  increscit.  Quae 
cum  ita  se  habeant,  utrumque  non  semper  tolli 
potest.  Alvus  autem  fusa,  ut  opinor,  plus  secum 
periculi  affert :  administranda  igitur,  hac  urgente, 
adstringentia  Opio  juncta;  nimirum  extractum 
Mimosce  catechu ,  Kino  vel  extractum  II coma¬ 
to  xijli  Campeehianic  atque  Carbonas  Calcis. 

Quidam  Acido  Sulphurico  adjungunt  Cincho- 
nce  officinalis  corticem.  Sulplias  Quinince,  me 
judice,  caeteris  ex  eo  praeparatis  antecellit. 

Haud  ignoro  hoc  argumentum  quam  latissime 
patere :  neque  vero  consilium  initum,  nec  limites, 
quibus  contineor  augusti,  sermonem  produci  pos¬ 
tulat  aut  sinit. 

